વેસ્ટ ઈન્ડિઝના બે સ્ટાર બેટ્સમેન આ મેચમાં ફ્લોપ રહ્યા હતા. પ્રથમ વન-ડેમાં સદી નોંધાવનારો શિમરોન હેતમાયર 13 રન નોંધાવીને આઉટ થયો હતો જ્યારે બીજી મેચમાં સદી ફટકારનારો શાઈ હોપ ખાતું પણ ખોલાવી શક્યો ન હતો. વેસ્ટ ઈન્ડિઝના બે બેટ્સમેન રન આઉટ થયા હતા જેમાં ઓપનર કેઈરોન પોવેલ અને હોપનો સમાવેશ થાય છે. સુકાની જેસન હોલ્ડરે અણનમ અડધી સદી ફટકારી હતી પરંતુ તેની આ ઈનિંગ્સ ફક્ત ટીમના પરાજયના અંતરને ઓછુ કરી શકી હતી.